Traditsiooniliselt, 26.novembril, toimus helurkõnd Türil, kus politsei kutsus üles inimesi koostöös jagama helkureid neile, kellel see puudub. Esialgu rääkis politsei, miks on helkurit vaja, millised helkurid on kõige paremad, kuidas ja kuhu helkuri peaks riputama. Kesklinna oli kogunenud 30 elupäästjat, kes liikusid Türil erinevates piirkondades ringi ja jagasid helkureid neile, kellel see puudus. Jagajateks olid nii täiskasvanud kui ka lapsed. Eriti huvitav oli jälgida inimesi eemalt lähenemas, kus autotuled neid valgustasid. Lähenedes püüdsid paljud selgitada, et neil on helkurid olemas, kuid paraku eemalt neid helkureid näha ei olnud. See tõestab veelkord, et jopele õmmeldud helkurid ei pruugi alati helkida õigesti, sest riideid pestakse koos helkuriga ja nii kaotab see oma mõju. Noored, kes osalesid kampaanias helkurite jagajatena olid nii pühendunud, et oleksid tahtnud peale üritust veel neid jagada ja elusid päästa.
Kokku jagasime ühe tunni jooksul tänavatel 67 helkurit,mis on päris suur number. Arvestades seda, et sel kellaajal linnas liikuvatest inimestest omas helkurit vaid iga viies inimene.
Osalejad tegid ka helkuripuu kultuurimaja parki, et kõik soovijad, saaksid omale helkuri sealt võtta.
Me ei pruugi kunagi teada saada,kelle elu me võisime selle väikese asjaga päästa! Aitäh teile, elupäästjad!
#000001
LEADER PROJEKT järelhaagise soetamine sportimispaikade ja võistluste paremaks teenendamiseks
#000004
XII Türi valla külade talimängud 2023
#000005